**ĀRKĀRTAS**

**DOMES SĒDES PROTOKOLS**

Nr.2

Limbažos 2019.gada 7.februārī

Sēde sasaukta plkst.15.00

Sēdi atklāj plkst.15.00

**Darba kārtība:**

1. Par valsts budžeta finansējumu mācību līdzekļu un mācību literatūras iegādei 2019. gadā.
2. Par Limbažu novada attīstības programmas 2017. – 2023. gadam aktualizētā rīcības plāna un investīciju plāna 2019. – 2021. gadam apstiprināšanu.
3. Par Limbažu novada pašvaldības saistošo noteikumu „Par Limbažu novada pašvaldības 2019. gada speciālo budžetu laikā no 2019. gada 1. janvāra līdz 2019. gada 31. decembrim” projekta apstiprināšanu.
4. Par Limbažu novada pašvaldības saistošo noteikumu „Par Limbažu novada pašvaldības 2019. gada pamatbudžetu laikā no 2019. gada 1. janvāra līdz 2019. gada 31. decembrim” projekta apstiprināšanu.
5. Par Limbažu novada pašvaldības administrācijas darbinieku, pašvaldības iestāžu un aģentūru amatu un to likmju 2019. gada saraksta apstiprināšanu.

**Sēdi vada:** Limbažu novada pašvaldības Domes priekšsēdētājs Didzis ZEMMERS.

**Sēdi protokolē:** Limbažu novada pašvaldības Administratīvās nodaļas vecākā klientu apkalpošanas speciāliste Dace TAURIŅA.

**Sēdē piedalās:** deputāti Jānis BĀRBALIS, Māris Beļaunieks, Aigars Legzdiņš, Gunta Ozola, Gundars Plešs, Taiga PLITNIECE, Reinis SILIŅŠ, Ģirts VILCIŅŠ, Andis Zaļaiskalns, Ineta ZARIŅA, Edmunds Zeidmanis, Didzis Zemmers.

**Sēdē nepiedalās:** deputāti Mārtiņš AIZPURIETIS (slims), Andris Garklāvs (slims), Ziedonis Rubezis (slims).

**Uzaicinātie, piedalās:** Limbažu novada pašvaldības izpilddirektors Ainārs LINIŅŠ, Limbažu novada pašvaldības izpilddirektora vietnieks Agris BLUMERS, Limbažu novada pašvaldības Juridiskās nodaļas vadītāja Aiga BRIEDE, Limbažu novada pašvaldības Juridiskās nodaļas jurists Juris GRAUDIŅŠ, Limbažu novada pašvaldības Attīstības nodaļas vadītājs Ģirts IELEJA, Limbažu novada pašvaldības Finanšu nodaļas vadītāja Anita ZVIRBULE, Limbažu novada pašvaldības vecākā ekonomiste Skaidrīte MITREVICA-GALĪTE, Limbažu pilsētas un pašvaldības īpašumu apsaimniekošanas nodaļas vadītājs Aigars BĒRZIŅŠ, Limbažu novada pašvaldības Izglītības un kultūras nodaļas vadītāja Sigita UPMALE, Pāles pagasta pārvaldes vadītāja Gita KĀRNUPE, Viļķenes pagasta pārvaldes vadītāja Baiba EGLĪTE, Limbažu pagasta un Vidrižu pagasta pārvalžu vadītājs Dainis JURKA, Katvaru pagasta un Umurgas pagasta pārvalžu vadītājs Pēteris MAGONE, Limbažu novada tūrisma informācijas centra vadītāja Ilze MILLERE, pašvaldības aģentūras “ALDA” direktors Jānis REMESS, SIA “Limbažu komunālserviss” valdes priekšsēdētājs Normunds ZAĶIS.

Sēdi ieraksta audioformātā.

**1.§**

**Par valsts budžeta finansējumu mācību līdzekļu un mācību literatūras iegādei 2019.gadā**

Ziņo D.Zemmers

Iepazinusies ar 07.02.2019. apvienotās Finanšu, Izglītības, kultūras un sporta jautājumu, Sociālo un veselības jautājumu, Teritorijas attīstības komitejas priekšlikumu, pamatojoties uz Izglītības un zinātnes ministrijas 2019. gada 31. janvāra vēstuli Nr. 4-7e/19/318 (reģistrēta Limbažu novada pašvaldībā 2019. gada 31. janvārī ar reģistrācijas Nr. 4.12.1/19/789) un Ministru kabineta 2016. gada 19. janvāra noteikumiem Nr. 41 „Kārtība, kādā valsts un pašvaldības finansē mācību līdzekļu iegādi izglītības iestādēm”, **atklāti balsojot: PAR** – 12 deputāti (Jānis Bārbalis, Māris Beļaunieks, Aigars Legzdiņš, Gunta Ozola, Gundars Plešs, Taiga Plitniece, Reinis Siliņš, Ģirts Vilciņš, Andis Zaļaiskalns, Ineta Zariņa, Edmunds Zeidmanis, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Apstiprināt valsts budžeta finansējumu mācību līdzekļu un mācību literatūras iegādei 2019. gadā Limbažu novada pašvaldības izglītības iestādēm (pielikumā).
2. Kontroli par lēmuma izpildi uzdot Limbažu novada pašvaldības izpilddirektoram A.Liniņam.

**2.§**

**Par Limbažu novada attīstības programmas 2017. – 2023. gadam aktualizētā rīcības plāna un investīciju plāna 2019. – 2021. gadam apstiprināšanu**

Ziņo D.Zemmers

Saskaņā ar Ministru kabineta 2014. gada 14. oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem” 73. punktu, Attīstības programmas rīcības plānu un investīciju plānu aktualizē ne retāk kā reizi gadā, ievērojot pašvaldības budžetu kārtējam gadam. Aktualizēto rīcības plānu un investīciju plānu apstiprina ar domes lēmumu un ievieto Teritorijas attīstības plānošanas sistēmā.

Likuma “Par pašvaldībām” 41. panta pirmās daļas 3. punktā noteikts, ka šāds pašvaldības domes lēmums ir procesuāla rakstura pārvaldes lēmums. Likuma 21. panta pirmās daļas ievaddaļa nosaka, ka dome var izskatīt jebkuru jautājumu, kas ir attiecīgās pašvaldības pārziņā.

Iepazinusies ar 07.02.2019. apvienotās Finanšu, Izglītības, kultūras un sporta jautājumu, Sociālo un veselības jautājumu, Teritorijas attīstības komitejas priekšlikumu,pamatojoties uz likuma “Par pašvaldībām” 41. panta pirmās daļas 3. punktu, 21. panta pirmo daļu un Ministru kabineta 2014. gada 14. oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem” 73. punktu, **atklāti balsojot: PAR** – 12 deputāti (Jānis Bārbalis, Māris Beļaunieks, Aigars Legzdiņš, Gunta Ozola, Gundars Plešs, Taiga Plitniece, Reinis Siliņš, Ģirts Vilciņš, Andis Zaļaiskalns, Ineta Zariņa, Edmunds Zeidmanis, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Apstiprināt aktualizēto Limbažu novada attīstības programmas 2017. – 2023. gadam rīcības plānu un investīciju plānu 2019. – 2021. gadam (pielikumā).
2. Aktualizēto rīcības un investīciju plānu ievietot Teritorijas attīstības plānošanas informācijas sistēmā.
3. Atbildīgo par lēmuma izpildi noteikt Limbažu novada pašvaldības Attīstības nodaļas vadītāju Ģ.Ieleju.

**3.§**

**Par Limbažu novada pašvaldības saistošo noteikumu „Par Limbažu novada pašvaldības 2019. gada speciālo budžetu laikā no 2019. gada 1. janvāra līdz 2019. gada 31. decembrim” projekta apstiprināšanu**

Ziņo D.Zemmers

Iepazinusies ar 07.02.2019. apvienotās Finanšu, Izglītības, kultūras un sporta jautājumu, Sociālo un veselības jautājumu, Teritorijas attīstības komitejas priekšlikumu, un izskatījusi Limbažu novada pašvaldības 2019. gada speciālo budžetu laikā no 2019. gada 1. janvāra līdz 2019. gada 31. decembrim, pamatojoties uz likuma „Par pašvaldībām” 21. panta pirmās daļas 2. punktu un Likuma par budžetu un finanšu vadību 41. panta pirmo daļu, **atklāti balsojot: PAR** – 12 deputāti (Jānis Bārbalis, Māris Beļaunieks, Aigars Legzdiņš, Gunta Ozola, Gundars Plešs, Taiga Plitniece, Reinis Siliņš, Ģirts Vilciņš, Andis Zaļaiskalns, Ineta Zariņa, Edmunds Zeidmanis, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Apstiprināt Limbažu novada pašvaldības saistošo noteikumu Nr. 6 „Par Limbažu novada pašvaldības 2019. gada speciālo budžetu laikā no 2019. gada 1. janvāra līdz 2019. gada 31. decembrim” projektu (pielikumā).
2. Saistošos noteikumus triju darba dienu laikā pēc to parakstīšanas rakstveidā vai elektroniskā veidā nosūtīt Vides aizsardzības un reģionālās attīstības ministrijai zināšanai.

**4.§**

**Par Limbažu novada pašvaldības saistošo noteikumu „Par Limbažu novada pašvaldības 2019. gada pamatbudžetu laikā no 2019. gada 1. janvāra līdz 2019. gada 31. decembrim” projekta apstiprināšanu**

Ziņo D.Zemmers, debatēs piedalās M.Beļaunieks, A.Liniņš

Iepazinusies ar Limbažu novada pašvaldības Domes priekšsēdētāja D.Zemmera un izpilddirektora A.Liniņa informāciju, un izskatījusi Limbažu novada pašvaldības 2019. gada pamatbudžetu, pamatojoties uz likuma „Par pašvaldībām” 21. panta pirmās daļas 2. punktu un Likuma par budžetu un finanšu vadību 41. panta pirmo daļu, **atklāti balsojot: PAR** – 11 deputāti (Jānis Bārbalis, Aigars Legzdiņš, Gunta Ozola, Gundars Plešs, Taiga Plitniece, Reinis Siliņš, Ģirts Vilciņš, Andis Zaļaiskalns, Ineta Zariņa, Edmunds Zeidmanis, Didzis Zemmers), **PRET –** nav, **ATTURAS –** deputāts Māris Beļaunieks, Limbažu novada dome **NOLEMJ:**

1. Apstiprināt Limbažu novada pašvaldības saistošo noteikumu Nr. 7 „Par Limbažu novada pašvaldības 2019. gada pamatbudžetu laikā no 2019. gada 1. janvāra līdz 2019. gada 31. decembrim” projektu (pielikumā).
2. Saistošos noteikumus triju darba dienu laikā pēc to parakstīšanas rakstveidā vai elektroniskā veidā nosūtīt Vides aizsardzības un reģionālās attīstības ministrijai zināšanai.
3. Saistošos noteikumus triju darba dienu laikā pēc to parakstīšanas rakstveidā vai elektroniskā veidā nosūtīt Finanšu ministrijai zināšanai.

**5.§**

**Par Limbažu novada pašvaldības administrācijas darbinieku, pašvaldības iestāžu un aģentūru amatu un to likmju 2019. gada saraksta apstiprināšanu**

Ziņo A.Liniņš, debatēs piedalās M.Beļaunieks

Iepazinusies ar Limbažu novada pašvaldības izpilddirektora A.Liniņa informāciju par Limbažu novada pašvaldības administrācijas darbinieku, pašvaldības iestāžu un aģentūru un kultūras iestāžu amatiermākslas kolektīvu vadītāju, speciālistu un koncertmeistaru amatu sarakstu apstiprināšanu, pamatojoties uz Valsts pārvaldes iekārtas likuma 1. panta pirmās daļas 2. punktu, likuma „Par pašvaldībām” 21. panta pirmās daļas 27. punktu un Ministru kabineta 2017. gada 23. maija noteikumiem Nr. 264 "Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām", **atklāti balsojot: PAR** – 12 deputāti (Jānis Bārbalis, Māris Beļaunieks, Aigars Legzdiņš, Gunta Ozola, Gundars Plešs, Taiga Plitniece, Reinis Siliņš, Ģirts Vilciņš, Andis Zaļaiskalns, Ineta Zariņa, Edmunds Zeidmanis, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Apstiprināt Limbažu novada pašvaldības administrācijas darbinieku, pašvaldības iestāžu un aģentūru amatu un to likmju sarakstu (pielikumā).
2. Kontroli par lēmuma izpildi uzdot Limbažu novada pašvaldības izpilddirektoram A.Liniņam.

Sēdi slēdz plkst.15.15

Sēdes vadītājs D.Zemmers

Sēdes protokoliste D.Tauriņa